20 Mu mwaka obatumine Talatana* ku Ashedoda+ kudi Salekona mulopwe wa Ashidia, walwile na Ashedoda wamukwata.+2 Mu kine kitatyi’kya Yehova wanena kupityila kudi Isaya+ mwanā Amoze amba: “Enda, vūla sāka mu kifuka kyobe, ne bikwabilo ku maulu obe.” Nandi walongela monka, wananga mutaka* kadi ku maulu pululu.3 Penepo Yehova wanena’mba: “Monka mwanangila Isaya mwingidi wami mutaka kadi ku maulu pululu myaka isatu bu kiyukeno+ ne kilomboji padi Edipito+ ne Efiopya,+4 mulopwe wa Ashidia nandi ukendeja misungi ya Edipito+ ne misungi ya Efiopya, banuke bana-balume ne banunu, mutaka kadi ku maulu pululu, matako pa ntanda, mutaka wa* Edipito.5 Kadi bakatuyuka ne kufwijibwa bumvu pa mwanda wa Efiopya lukulupilo lwabo ne Edipito mitatulo yabo.*6 Bekadi ba ino ntanda ya kwijiba bakanena mu dyodya difuku amba, ‘Talangai byafikila lukulupilo lwetu, kotwanyemēne amba etukwashe ne kwitukūla kudi mulopwe wa Ashidia! Le pano tukapanda namani?’”
lua_Latn